Karksi-Nuia 26. märts 2024 nr

**Vallavara võõrandamine**

**(Kiikre 27a ja Raudtee 9)**

Kinnistud aadressil Raudtee tn 9 ja Kiikre tn 27a, Mõisaküla linn, Mulgi vald, Viljandi maakond, omamine ei ole Mulgi vallale valitsemise otstarbeks vajalik ning selle muul viisil vallavarana kasutamine ja käsutamine ilma võõrandamiseta ei ole vallale kasulik. Kaks kinnistut võõrandatakse koos, sest Kiikre tn 27a kinnistule puudub juurdepääs avalikult teelt.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 35

**Mulgi Vallavolikogu o t s u s t a b:**

1. Võõrandada enampakkumise korras Mulgi vallale kuuluvad kinnistud Raudtee tn 9 (registriosa nr 22820450, katastritunnus 48001:0686), üldpind 1831 m2 ja Kiikre tn 27a (registriosa nr 22820350, katastritunnus 48001:001:0684), üldpind 1025 m2, sihtotstarbeta maa.
2. Enampakkumine viia läbi elektrooniliselt internetikeskkonnas.
3. Määrata kinnistute alghinnaks 3500 (kolm tuhat viissada) eurot.
4. Müügilepingu sõlmimisega seotud kulud (notaritasu, riigilõiv jmt) tasub ostja.
5. Otsus jõustub teatavakstegemisest.
6. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees